I likhet med de to andre storskipene fikk ikke «Wohl Herr in Gottes Namen» en aktiv karriere i den dansk-norske flåten. De var altfor store for en alminnelig kjølhaling, og vedlikeholdet var kostbart. Ofte måtte skipene gjennomgå omfattende reparasjoner, blant annet i Båhuslen. «Wohl Herr in Gottes Namen» ble satt i reserven i 1583, og knapt ti år senere så engelskmannen Morison et «vrak» under navnet «Wolhiere». Samme år ble det nye skipet «Herkules» på 800 tonn sjøsatt i Båhuslen, og sendt til København med utrustning tatt fra «Wolher».